Diari Oficial de la Generalitat Valenciana


Sumari del DOGV 9888, del 09-07-2024 (2024/6692)

EXTRACTE de la Resolució de 21 de juny de 2024, de la vicerectora d’Estudis de la Universitat de València, per la qual es convoquen i estableixen les bases reguladores de les ajudes per a la difusió de coneixement científic en Ciències Socials per a estudiants de grau de la Facultat de Ciències Socials de la Universitat de València.
----------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   9888

Data del DOGV
:   09-07-2024

Secció del DOGV
:   III. ACTES ADMINISTRATIUS - B) SUBVENCIONS I BEQUES

Número del document
:   2024/6692

CVE
:   NFFJ-A-8598-3241

Data del document
:   25-06-2024

Organisme emissor
:   Universitat de València

Tipus de document
:   Extracte

Descriptors 

:   * Universitat de València
    * ajuda pública
    * divulgació científica
    * ciències socials

BDNS(Identif.):772855

De conformitat amb el que preveuen els articles 17.3.*b*  i 20.8.*a*  de la Llei 38/2003, de 17 de novembre, general de subvencions, es publica l'extracte de la convocatòria, el text complet de la qual es pot consultar en la Base de dades nacional de subvencions <https://www.infosubvenciones.es/bdnstrans/GE/es/convocatoria/772855>

*Primer. Beneficiaris*

Estudiants matriculats, en el moment de la celebració del congrés, en algun dels graus impartits a la Facultat de Ciències Socials de la Universitat de València.

*Segon. Objecte*

Aquestes ajudes tenen per finalitat facilitar la difusió del coneixement científic en ciències socials mitjançant la participació en congressos i jornades de caràcter internacional i/o nacional.

*Tercer. Bases reguladores*

Les bases reguladores de la convocatòria d’ajudes per a la difusió de coneixement científic en ciències socials, estan publicades en la url: <https://go.uv.es/Wy1dCtX>

*Quarta. Quantia*

És finançable l’assistència a un congrés o a una jornada en l’Àrea de Ciències Socials.

El congrés s’ha d’haver celebrat de l’1 de gener de 2023 fins al 31 de desembre de 2023.

S’estableixen les ajudes següents:

a) Congressos nacionals: fins a 200 euros.

b) Congressos internacionals: fins a 300 euros.

*Cinquè. Termini de presentació de sol·licituds*

El termini per a la presentació de les sol·licituds comença l’endemà de la seua publicació en el DOGV i acaba el 31 de juliol de 2024.

*Sisè. Altres dades*

En aplicació de l’article 16.4 de la Llei 39/2015, d’1 d’octubre, del procediment administratiu comú de les administracions públiques, les sol·licituds s’han de presentar en el registre electrònic de la Universitat de València, dirigides a la Facultat de Ciències Socials, Instàncies específiques (Ajudes estudiants).

Les sol·licituds, segons el model que es pot descarregar en la web [https://go.uv.es/aVkZe0l,](https://go.uv.es/aVkZe0l) adreçades al degà de la Facultat de Ciències Socials, es poden presentar des de l’endemà de la publicació de l’extracte d’aquesta resolució al*Diari Oficial de la Generalitat Valenciana*  (DOGV) fins al 30 de juny de 2023.

A l’imprès de sol·licitud cal adjuntar el full de tercers amb les dades bancàries, disponible en l’adreça [https://go.uv.es/2SRrVSr.](https://go.uv.es/2SRrVSr) Les sol·licituds han d’incloure el certificat d’assistència i la factura de la inscripció, allotjament i/o transport.

  

València, 25 de juny de 2024

(p. d. DOGV 30.05.2022)

María Isabel Vázquez Navarro

Vicerectora d'Estudis